Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 792/11/8811	Trebišov, 8.2.2012
EEČ : 2-69-53-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako zákonný otec si z nedbanlivosti neplní vyživovaciu povinnosť, ktorá mu vyplýva zo Zákona o rodine a zároveň mu bola uložená aj XXXXX súdu v Trebišove č. 13C/1266/96 zo dňa 16.12.1997, ktorý nadobudol právoplatnosť dňa 03.02.1998 a to v mieste bydliska, ako aj inde prispievať na výživu svojej dcéry XXXXX mesačne sumou 28,21 €, vždy do každého 15 dňa v mesiaci vopred k rukám matky XXXXX, čím mu takto na bežnom výživnom vznikol dlh za obdobie od júna 2011 až doposiaľ vo výške 225,68 €.
Právna veta:
lebo zanikla trestnosť činu
Odôvodnenie:
Uznesením policajného orgánu OO PZ v Trebišove pod  sp. zn. ČVS:ORP-1126/TV-TV-2011 zo dňa 27.11.2011  bolo vznesené obvinenie XXXXX pre  prečin zanedbanie povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.  

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za žalované obdobie, t. j. od mesiaca jún 2011 - doposiaľ, vrátane mesiaca január 2012 vo výške 225,68 € uhradil k rukám matky detí XXXXX.

	Uvedené skutočnosti matka detí potvrdila vo svojej výpovedi dňa 19.12.2011, v ktorej uviedla, že obvinený dlh na bežnom výživnom na ich mal. dcéru za žalované obdobie vyrovnal k jej rukám - vrátane mesiaca január 2012.

	Keďže trestný čin nemal trvale nepriaznivé následky a páchateľ svoju vyživovaciu povinnosť dodatočne splnil, bolo potrebné trestné stíhanie zastaviť, lebo trestnosť činu zanikla. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka